אקטואליה בעולם לואי סי קיי התנצל. זו לא סיבה מספיק טובה לסלוח לו?
ראשית, בואו נדבר על הטיימינג. לואי סי.קיי לא נזכר לפני 48 שעות שמתישהו הוא הוריד מכנסיים וחשף את הזין שלו לפני חמש נשים שונות. הוא גם לא גילה השבוע שיש, בואו נקרא לזה בעדינות "טעם לפגם" במעשיו. הוא לא הבין רק לפני כמה ימים כמה כוח יש לו בידיים וכמה הוא ניצל אותו. לאיזו מסקנה הוא כן הגיע השבוע? אה, שהניו יורק טיימס עלו עליו. אין ברירה, חביבי. העיתונות החליטה, לשם שינוי, לבצע את תפקידה בעולם ולחשוף עבור הציבור מידע שזכותו וחובתו לדעת. המלך שלנו - שהוא לא רק נאור ופמיניסט, אלא גם חכם מאוד - הבין שדחקו אותו לפינה. האופציות נגמרו. יש קמפיין עולמי ותחקיר רציני ומאלה אתה כבר לא תצא נקי. מה נשאר? להודות ולהתנצל. למה הוא בחר להתעלם מהשמועות שהיו עד כה? ובכן, לא הייתה לו שום סיבה מספיק טובה לעשות אחרת.
ונקודה אחת אחרונה שנראית לי מובנת מאליו אבל לאור השמחה שלנו מההתנצלות של הקומיקאי אולי צריך להזכיר אותה - יש מעשים שאין עליהם סליחה. יש דברים ששום התנצלות בעולם לא תוליד עבורך "דף חדש". אם זרקת הערה שאיננה במקומה לאישה זה ראוי להתנצלות. אם ניצלת את המעמד והכוח מול נשים רבות, ככל הנראה שום דבר שתעשה או תגיד לא יחזיר את המצב לקדמותו. תתנצל, תיעלם מהרדאר ותשקיע את שארית חייך בתיקון. זה הטוב ביותר שתוכל לעשות.